Benfika

Benfika () – Portugalijos sostinės Lisabonos šiaurės vakarinis rajonas ir administracinė parapija.«Zonas de gestão (Unidades de Intervenção Territorial)»  Yra į šiaurės vakarus nuo Sete Rijoso geležinkelio ir autobusų stoties, šalia Lisabonos priemiesčio Amadoros. Praeina geležinkelio linija į Sintrą, yra geležinkelio stotelė. Yra Švč. Amparo Dievo Motinos bažnyčia, Benfikos kapinės, Kolombo prekybos centras, Silva Porto parkas, Laisvųjų Vandenų akvedukas. Į pietus nuo rajono driekiasi didžiausias Lisabonoje Monsanto miško parkas. Benfikos rajoną garsina Luz stadionas ir „SL Benfica“ futbolo klubas.

Benfika augo kaip kaimas, rezidencijų vieta. Prie Lisabonos prijungta 1852 m. Nuo XX a. antroje pusėje sparčiai išaugo (nuo 17 tūkst. gyventojų 1950 m. iki 51 tūkst. 1980 m.).Instituto Nacional de Estatística (Recenseamentos Gerais da População)

 Šaltiniai 

Kategorija:Lisabonos dalys